Образец№7
ДОГОВОР- ПРОЕКТ
за доставка на лекарствени продукти

№ .......... / .............2019г.

Днес, .............  2019 г., в гр. Своге, се сключи настоящият договор между
          „МБАЛ – СВОГЕ” ЕООД, със седалище и адрес на управление: гр. Своге ул. „Староселска” № 4, ЕИК 000770093,  представлявано от д-р Любица Томчева – Управител и Адриана Атанасова - Гл.Счетоводител,  наричано по-долу за краткост „ ВЪЗЛОЖИТЕЛ“, от една страна
и
..............................., рег. по ф.д. № ......./........г. по описа на .........., със седалище и адрес на управление: гр. .....................ул. “.......................” №,  ЕИК.........................................представлявано от ...............................,наричано по-долу за краткост „ИЗПЪЛНИТЕЛ”, от друга страна
На основание чл.112, ал.1 от Закона за обществените поръчки и Решение №……………. на Управителя на „МБАЛ –СВОГЕ“ ЕООД за определяне на изпълнител на обществената поръчка с уникален номер в Регистъра на обществените поръчки 01232-2019........ се сключи настоящият договор за следното:
І. ПРЕДМЕТ НА ДОГОВОРА

          Чл.1.1 ИЗПЪЛНИТЕЛЯТ се задължава да доставя на ВЪЗЛОЖИТЕЛЯ лекарствени продукти (по вид, произход, количество и цена), съгласно Техническа спецификация на възложителя; Предложение за изпълнение на поръчката (Приложение №1) и Ценово предложение (Приложение №2), въз оснoва на които е избран за ИЗПЪЛНИТЕЛ  и които са неразделна част от настоящия договор.

Доставките ще се изпълняват след предварителна писмена заявка от ВЪЗЛОЖИТЕЛЯ.

ІІ. ЦЕНИ И ОБЩА СТОЙНОСТ НА ДОСТАВКИТЕ ПО ДОГОВОРА
Чл. 2.1. Цената на доставката е съгласно ценовото предложение на участника и тя включва:   цена на лекарствените продукти и цена на доставка до краен получател- болничната аптека на ВЪЗЛОЖИТЕЛЯ съгласно Ценово предложение на ИЗПЪЛНИТЕЛЯ (Приложение №2).
Чл. 2.2. Общата стойност на договора възлиза на ................лв. без ДДС, съгласно Ценово предложение на ИЗПЪЛНИТЕЛЯ (Приложение №2).
Чл. 2.3. Общата стойност на договора по т. 2.2 е при възлагане на пълния обем на посочените видове и количества лекарствени продукти съгласно техническата спецификация на възложителя. 
          Чл. 2.4. Цената на лекарствените продукти по търговско наименование включва стойността на стоката, опаковката, необходими застраховки, транспорт и всички други разходи до краен получател. 

           Чл. 2.5. В случай, че през времето на действие на договора, цената на фармацевтичните продукти, определена по чл. 50 от Наредба за регулиране на цените на фармацевтичните продукти, условията, правилата и критериите за включване, промени и/или изключване на лекарствени продукти от ПЛС и условията и реда за работа на Комисията по цени и реимбурсиране, бъде променена (по-висока и/или по-ниска), на основание чл.116 ал.1, т. 1 от ЗОП, ВЪЗЛОЖИТЕЛЯТ ще пристъпи към изменение на цените по договора, до размера на съответното увеличение и/или намаление, считано от датата на влизане в сила на конкретното решение на Национален съвет по цени и реимбурсиране.
 
ІІІ. УСЛОВИЯ И НАЧИН НА ПЛАЩАНЕ

          Чл. 3.1. ВЪЗЛОЖИТЕЛЯТ заплаща на ИЗПЪЛНИТЕЛЯ стойността на доставените и приети номенклатури въз основа на извършената доставка от ИЗПЪЛНИТЕЛЯ.
           Чл. 3.2. Плащанията по настоящия договор се осъществяват в български лева чрез банков превод от страна на ВЪЗЛОЖИТЕЛЯ по следната банкова сметка на ИЗПЪЛНИТЕЛЯ:

IBAN.....................................; BIC..............................
Чл. 3.3. Плащането на стойността на конкретната доставка става с платежно нареждане по банковата сметка на ИЗПЪЛНИТЕЛЯ в срок до 60 (шестдесет) дни след датата на представяне на фактурата на ВЪЗЛОЖИТЕЛЯ.

Чл.3.4.ВЪЗЛОЖИТЕЛЯТ се задължава да заплати на ИЗПЪЛНИТЕЛЯ цената на доставените лекарствени продукти (номенклатури) по посочените в ценовото му предложение – Приложение  към настоящия договор единични цени, като общата стойност по договора не може да надвиши стойността от ……………. (……………………….) лева без ДДС. 

(2) Стойността на всяка отделна доставка, извършена въз основа на заявка от страна на ВЪЗЛОЖИТЕЛЯ, се определя съгласно посочената в Ценовото предложение на ИЗПЪЛНИТЕЛЯ – Приложение №2 към настоящия договор единична цена за всеки един продукт.

(3) Единичните цени включват всички разходи по изпълнението на доставките, предмет на договора, в това число транспортни разходи, осигуровки, разходи за материали, техника, труд и др., както и печалба за ИЗПЪЛНИТЕЛЯ.

(4) Стойността по чл. 2.2. от настоящия договор не е обвързваща за ВЪЗЛОЖИТЕЛЯ и може да не бъде достигната.
Чл.3.5 Когато ИЗПЪЛНИТЕЛЯТ е сключил договор/ договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/ подизпълнителите за изпълнените от тях работи. (ако е приложима).
ІV. СРОК ЗА ДОСТАВЯНЕ


Чл. 4.1. Срок за изпълнение на писмените заявки, от подаването на заявката –максимален срок до 4 часа на доставка по спешност, в случай когато наличните количества от лекарствени продукти са недостатъчно да удовлетворят нуждите към даден момент при извънредни ситации и максимален срок до 24 часа на обичайна доставка-три пъти месечно.

V. МЯСТО НА ДОСТАВЯНЕ


Чл. 5.1. Мястото на доставяне на стоките по този договор е до краен получател: болничната аптека на „МБАЛ-Своге” ЕООД.


Чл. 5.2. Рискът от случайно погиване или повреждане на стоките преминава върху ВЪЗЛОЖИТЕЛЯ от момента на приемането им на мястото на доставяне.

Чл.5.3.В случай че някой от дните, определени за заявка съвпадне с официален празник и/или е обявен за неработен ден, заявката се отправя в последния работен ден преди почивните дни. В този случай, ИЗПЪЛНИТЕЛЯТ трябва да достави лекарствените продукти в първия работен ден, до 10:00 часа, след съответните почивни дни. 
(2) Заявените лекарства ще бъдат приемани от длъжностни лица, определени от Управителя на „МБАЛ Своге“ EООД.
(3) При приемането на лекарствата длъжностното лице по ал. 2 проверяват вида, количеството, срока на годност и документите, придружаващи продуктите в присъствие на представител на ИЗПЪЛНИТЕЛЯ.
VІ. ДАТА НА ДОСТАВЯНЕ


Чл. 6.1.  За дата на доставяне се счита датата, на която стоките са пристигнали при крайния получател, съгласно приемо-предавателния протокол.

VІІ. ЗАДЪЛЖЕНИЯ И ПРАВА НА ИЗПЪЛНИТЕЛЯ


Чл.7.1 ИЗПЪЛНИТЕЛЯТ се задължава:


Чл.7.2. да доставя  в срокове съгласно заявката на ВЪЗЛОЖИТЕЛЯ.

Чл.7.3. да предаде стоките в договорения и заявен вид, количество и качество на мястото на доставяне;


Чл.7.4. след доставяне на стоките до крайния получател да представи на ВЪЗЛОЖИТЕЛЯ  доставна фактура оригинал и 1 брой заверено копие.

     Чл. 7.5. да вписва във фактурите наименованията на лекарствени продукти, описани на български език по търговско наименование или генерика и единична цена, съгласно ценовото приложението към договора. 

Чл. 7.6. да осигури необходимите транспортни средства за доставката на лекарствени продукти.

     Чл. 7.7. да разполага с подходяща материална/складова база за качествено съхранение и запазване годността на лекарствените продукти.

    Чл. 8.1. ИЗПЪЛНИТЕЛЯТ има право:

  Чл. 8.2. да получи необходимата информация и съдействие в процеса на изпълнение на предмета на настоящия договор;
  Чл. 8.3. да получи уговореното в настоящия договор възнаграждение по реда и при условията и сроковете, посочени в него.

VІІІ. ЗАДЪЛЖЕНИЯ И ПРАВА НА ВЪЗЛОЖИТЕЛЯ


Чл.9.1. ВЪЗЛОЖИТЕЛЯТ се задължава:


Чл.9.2. да заявява и купува количества от стоките, предмет на настоящия договор, съобразно своите потребноости и финансови възможности в рамките на посочените прогнозни количества; 


Чл.9.3. да приеме доставените в срок и на място стоки, съответствуващи по вид, количество и качество на Предложение за изпълнение на поръчката (Приложение № 1) неразделна част от договора. 

Чл. 9.4. да заплати доставените стоки в уговорените срокове.

    Чл. 10.1. ВЪЗЛОЖИТЕЛЯТ има право:

    Чл. 10.2. да иска от ИЗПЪЛНИТЕЛЯ да изпълни предмета на договора, без отклонения в качеството и в срок съгласно договора;

    Чл.10.3. да дава текущи задължителни указания и контролира изпълнението на конкретния договор, без да пречи на оперативната работа на ИЗПЪЛНИТЕЛЯ
ІХ.ПОДИЗПЪЛНИТЕЛИ (когато е приложимо)

Чл. 11. (1) ИЗПЪЛНИТЕЛЯТ сключва договор за подизпълнение с подизпълнителите, посочени в офертата. 
(2).  В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 12  и 17 по-долу в договора.

Чл.12.Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. 

Чл. 13. ВЪЗЛОЖИТЕЛЯТ изисква замяна на подизпълнител, който не отговаря на условията по чл. 12 от договора.  

Чл. 14.(1) Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. 

(2). Разплащанията по чл. 14 се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. 

(3).  Към искането по ал. 2 ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими. 

Чл. 15.ВЪЗЛОЖИТЕЛЯТ има право да откаже плащане по чл. 14 когато искането за плащане е оспорено, до момента на отстраняване на причината за отказа. 

Чл.16.Независимо от възможността за използване на подизпълнители отговорността за изпълнение на договора за обществена поръчка е на изпълнителя. 

Чл.17.Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия: 

т.1. за новия подизпълнител не са налице основанията за отстраняване в процедурата; 

т.2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности. 

Чл.18 .При замяна или включване на подизпълнител изпълнителят представя на възложителя всички документи, които доказват изпълнението на условията по чл.12. 

Чл.19. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

                       Х. ПРИЕМАНЕ И ПРЕДАВАНЕ НА СТОКИТЕ


 Чл. 20. Приемането на стоките се осъществява от  упълномощено лице на ВЪЗЛОЖИТЕЛЯ.

 Чл. 21. При приемането на стоките се подписва двустранен приемо-предавателен протокол, който удостоверява, че стоките са получени.
   Чл. 22. Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

ХІ. КАЧЕСТВО И СРОК НА ГОДНОСТ


Чл. 23. Качеството на стоките, предмет на настоящия договор, следва да отговаря на техническите стандарти на производителя.


Чл.24. Към датата на доставката срокът на годност на стоките, предмет на настоящия договор, следва да бъде не по-малък от 75 % от обявения от производителя.към момента на доставката.

ХІІ. ОТГОВОРНОСТ ЗА НЕТОЧНО ИЗПЪЛНЕНИЕ, РЕКЛАМАЦИИ


Чл.  25.1. ВЪЗЛОЖИТЕЛЯТ може да предявява рекламации пред ИЗПЪЛНИТЕЛЯ  за:


 
а) количество, вид и асортименти на стоките или некомплектована документация (явни недостатъци);



б) качество (скрити недостатъци) при констатиране на дефекти при използване на стоките.


Чл. 25.2. Рекламации за явни недостатъци на стоките се правят до 3-дни от датата на доставяне с протокол, съставен от Управителя на болничната аптеката на ВЪЗЛОЖИТЕЛЯ.


Чл. 25.3. Рекламации за установените скрити недостатъци на стоките се правят от ВЪЗЛОЖИТЕЛЯ писмено пред ИЗПЪЛНИТЕЛЯ в 3-дневен срок от констатирането им.


Чл. 25.4. В рекламацията се посочва номера на договора, точното количество на получените стоки с техния фабричен номер, основанието за рекламация и конкретното искане на ВЪЗЛОЖИТЕЛЯ.


Чл. 25.5. В 3-дневен срок от получаването на рекламацията ИЗПЪЛНИТЕЛЯТ следва да отговори на ВЪЗЛОЖИТЕЛЯ писмено, като изрично заяви дали приема рекламацията или я отхвърля. Ако в посочения срок ИЗПЪЛНИТЕЛЯТ не уведоми писмено ВЪЗЛОЖИТЕЛЯ за своето решение, се счита, че приема рекламацията. 


Чл. 25.6. При рекламация за явни недостатъци ИЗПЪЛНИТЕЛЯТ е длъжен в срок от 24(двадесет и четири )часа от получаването й да достави за своя сметка договорените стоки на мястото на доставяне.

Чл. 25.7. При рекламация за скрити недостатъци ИЗПЪЛНИТЕЛЯТ е длъжен в 2-дневен срок от приемане на рекламацията да замени стоките, които са без необходимото качество.

Чл. 25.8. ИЗПЪЛНИТЕЛЯТ заменя дефектните и несъответстващи стоки с нови, които доставя в склада на купувача за своя  сметка и риск.

Чл. 25.9. При неспазване на сроковете за подмяна на дефектните и несъответстващи стоки с нови купувачът има право да се откаже от замяната им и да изисква връщане на заплатената за тях стойност ведно със законната лихва върху нея от датата на плащането.
Чл. 25.10. За уреждане на рекламациите двете страни подписват съответен протокол.

ХІІІ. ОТГОВОРНОСТИ ПРИ ЗАБАВА, НЕУСТОЙКИ


Чл. 26.1. За неизпълнение на задълженията по настоящия договор, от страна на ИЗПЪЛНИТЕЛЯ, същият дължи неустойка в размер на 0,1% на ден върху стойността на неизпълненото в договорените срокове задължение, но не повече от 0,5% от стойността на неизпълнението, както и обезщетението за претърпените вреди в случаите, когато те надхвърлят договорената неустойка.
   Чл. 26.2. ВЪЗЛОЖИТЕЛЯТ уведомява писмено ИЗПЪЛНИТЕЛЯ за стойността на начислената неустойка и определя срок, в който съответната сума да бъде внесена по сметката на ВЪЗЛОЖИТЕЛЯ. В случай, че ИЗПЪЛНИТЕЛЯТ, в определения от ВЪЗЛОЖИТЕЛЯ срок не заплати съответната стойност на начислената неустойка, ВЪЗЛОЖИТЕЛЯТ има право да прихване стойността на неустойката от сумата за плащане или от гаранцията за изпълнение.     
    Чл. 26.3. В случаите, когато гаранцията за изпълнение не покрива размера на неустойките, ВЪЗЛОЖИТЕЛЯТ ще намали сумата за плащане, дължима на ИЗПЪЛНИТЕЛЯ, със стойността на разликата. 
    Чл. 26.4. В случай на незаплащане на сума по представена фактура и подписан от страните приемо-предавателен протокол в срока, уговорен в чл.3.3 от този договор ВЪЗЛОЖИТЕЛЯТ дължи лихва в размер на основния лихвен процент на БНБ плюс 10 процентни пункта. Дневният размер на законната лихва за просрочени парични задължения е равен на 1/360 за всеки ден на просрочието.
XІV. ГАРАНЦИЯ ЗА ИЗПЪЛНЕНИЕ НА ДОГОВОРА
Чл. 27.1. При подписване на договора ИЗПЪЛНИТЕЛЯТ представя гаранция за изпълнение на договора в размер на 1% от общата стойност на договора без ДДС Гаранцията е със срок на валидност 30 дни след изтичане срока на договора и може да се представи в една от следните форми:

 -неотменяема и безусловно платима банкова гаранция в полза на ВЪЗЛОЖИТЕЛЯ 
-парична сума.
- застраховка, кято обезпечава изпълнението чрез покритие на отговорността на изпълнителя.
Чл. 28. ВЪЗЛОЖИТЕЛЯТ задържа гаранцията или част от нея, в случай на установено лошо изпълнение и/или неизпълнение на договора.

Чл. 29. При качествено и цялостно изпълнение на договора, ВЪЗЛОЖИТЕЛЯТ освобождава гаранцията за изпълнение на договора или неинкасираната част от нея в срок до 10 дни, след изтичане на срока на валидност, без да дължи лихва за периода, през който средствата законно са престояли у него. 
   Чл. 30. В случаите по чл.36 ал.1 т.2,3,4,5 се освобождава гаранцията до 10 дни.


ХV. ФОРСМАЖОРНИ ОБСТОЯТЕЛСТВА


Чл. 31.1. Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.


Чл. 31.2. Ако страната, която е следвала да изпълни свое задължение по договора е била в забава, тя не може да се позовава на непреодолима сила.


Чл. 31.3.”Непреодолима сила” по смисъла на този договор е непредвидено и/или непредотвратимо събитие от извънреден характер, възникнало след сключване на договора.


Чл. 31.4. Страната, засегната от непреодолима сила е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в 3-дневен срок от настъпването на непреодолимата сила. При неуведомяване се дължи обезщетение за настъпилите от това вреди.


Чл. 31.5. Докато трае непреодолимата сила, изпълнението на задълженията и свързаните с тях насрещни задължения, се спира.


Чл. 31.6. Не представлява „непреодолима сила” събитие, причинено по небрежност или чрез умишлено действие на ВЪЗЛОЖИТЕЛЯ или на негови представители и/или служители.

ХVІ. СПОРОВЕ

Чл. 32.1. Възникналите през времетраене на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от договора.
Чл. 32.2. В случай на непостигане на договореност по предходната точка, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат решавани според българските материални и процесуални закони от компетентния съд.

ХVІІ. СЪОБЩЕНИЯ


Чл. 33.1. Всички съобщения между страните, свързани с изпълнението на този договор, са валидни, ако са направени в писмена форма и подписани от упълномощените представители на ИЗПЪЛНИТЕЛЯТ или ВЪЗЛОЖИТЕЛЯ.


Чл. 33.2. За дата на съобщението се смята:



а) датата на предаването – при ръчно предаване на съобщението;



б) датата на пощенското клеймо на обратната разписка – при изпращане по пощата;



в) датата на приемането – при изпращане по факс.


Чл. 33.3. За валидни адреси на съобщения, свързани с настоящия договор, се смятат:

          ЗА ИЗПЪЛНИТЕЛЯ
………………………………..

………………………………..




ЗА ВЪЗЛОЖИТЕЛЯ:
  „ МБАЛ-Своге” ЕООД,


гр. Своге ,ул. „Староселска” № 4


телефон 0726 22577

  e-mail –mbalsvogе@abv.bg

  IBAN:BG 87TTBB94001526129793
  BIC TTBBBG22

  Societe Generale Expressbank АД-Своге

Чл.34.4. При промяна на адреса, съответната страна е длъжна да уведоми другата в срок от 3 календарни дни за промяната.

ХVІІІ. ДРУГИ УСЛОВИЯ
Чл. 35.1. Ако в процеса на изпълнение на договора възникнат обективни обстоятелства  независещи от волята на ИЗПЪЛНИТЕЛЯ налагащи промяна на производителя, номера на технологична документация и др., които не променят изискванията на ВЪЗЛОЖИТЕЛЯ, посочени в техническите спецификации от документацията за участие, но се съдържат в  Предложение за изпълнение на поръчката – Приложение № 1, промяната може да се извърши само след изрично съгласие на ВЪЗЛОЖИТЕЛЯ, изразено в писмен вид и при следните условия:
1.Заместващият продукт или промяната на продукта да покрива изискванията на възложителя, посочени в Техническите спецификации на Възложителя.
2.Изпълнителят да е представил мотивирано искане, включващо: обстоятелствата, които налагат замяната или промяната; реквизитите, които ще се променят; доказателства (например: анализни свидетелства, протоколи от изпитания и др.), удостоверяващи проведен сравнителен анализ и пълно съответствие на заместващия продукт или промяната на продукта с изискванията на възложителя, посочени в Техническите спецификации на Възложителя; датата, от която ще важат промените. 
3.Цената на продукта да не се променя;
4.ВЪЗЛОЖИТЕЛЯТ се произнася по направеното искане в 5-дневен срок от представянето на доказателства по т. 1.
Чл.35.2. Изменението на договора се извършва при хипотезите на чл.116 от ЗОП.

                                                 XІX. ПРЕКРАТЯВАНЕ НА ДОГОВОРА
Чл. 36.1.
Настоящият договор се прекратява:
1.с изтичане на неговия срок – до 12 месеца от сключване на договора и/или ;

2. или до сключване на Рамково споразумение от ЦООП към МЗ за доставка на лекарствени продукти, чието действие започва в срока на действие на настоящия договор, ако цените им са по-благоприятни от тези по действащия договор.
3.по взаимно съгласие между страните, изразено писмено;
4.при ликвидация или обявяване в несъстоятелност на ИЗПЪЛНИТЕЛЯ;
5.при обективна невъзможност да се продължи изпълнението на договора при сключените условия
Чл. 36.2.
ВЪЗЛОЖИТЕЛЯТ има право едностранно да развали договора без предизвестие, когато:
1.ИЗПЪЛНИТЕЛЯТ забави изпълнението на доставката или замяната на СТОКА с повече от 5 (пет) дни;
2.ИЗПЪЛНИТЕЛЯТ не изпълни 2 (две) последователни заявки;

Чл. 36.3.
ВЪЗЛОЖИТЕЛЯТ има право да прекрати действието на договора чрез минимум 10-дневно писмено предизвестие в случай на 5 (пет) и повече предявени и уважени искания за рекламации, за които ИЗПЪЛНИТЕЛЯТ е писмено уведомен по предвидения в договора ред, или когато ИЗПЪЛНИТЕЛЯТ не изпълни някое друго задължение по договора.
Чл. 36.4. За неуредените въпроси в този договор се прилага действащото българско законодателство.


Чл.36.5. Настоящият договор влиза в сила от ...................и важи за срок до 12/дванадесет/ месеца или до изчерпаване стойността на договора – което обстоятелство настъпи първо. 
Чл.36.6. При съставянето на настоящия договор се представиха следните документи и приложения , които са неразделна негова част:

1.Документ за внесена гаранция за изпълнение на договора, в една от формите, определени в чл.111, ал. 5 от ЗОП
2.Документи съгласно чл.58 ал.1, т.1, 2 и 3 от ЗОП.

3.Документи по чл.112, ал.1 от ЗОП
4.Предложение за изпълнение на поръчката – Приложение №1 към настоящия договор. 

      5.Ценово предложение – Приложение №2 към настоящия договор.

Настоящият договор се състави и подписа в два еднообразни екземпляра - по един за всяка от страните. 

ВЪЗЛОЖИТЕЛ :…………………...

ИЗПЪЛНИТЕЛ: ……………………………
д-р Любица Томчева 
Управител

Адриана Атанасова

Гл. Счетоводител

Съгласувал:
Юрисконсулт:
Мария Владимирова


